CELEX: 31988R2657
Language: el
Date: 1988-08-25 00:00:00
Title: Κανονισμός (ΕΟΚ) αριθ. 2657/88 της Επιτροπής της 25ης Αυγούστου 1988 για τέταρτη τροποποίηση του κανονισμού (ΕΟΚ) αριθ. 2707/86 για τις λεπτομέρειες εφαρμογής της περιγραφής και παρουσίασης των αφροδών οίνων και των αεριούχων αφροδών οίνων

Avis juridique important

|

31988R2657

Κανονισμός (ΕΟΚ) αριθ. 2657/88 της Επιτροπής της 25ης Αυγούστου 1988 για τέταρτη τροποποίηση του κανονισμού (ΕΟΚ) αριθ. 2707/86 για τις λεπτομέρειες εφαρμογής της περιγραφής και παρουσίασης των αφροδών οίνων και των αεριούχων αφροδών οίνων  

Επίσημη Εφημερίδα αριθ. L 237 της 27/08/1988 σ. 0017 - 0017 Φινλανδική ειδική έκδοση: Κεφάλαιο 3 τόμος 27 σ. 0117  Σουηδική ειδική έκδοση: Κεφάλαιο 3 τόμος 27 σ. 0117 

***** ΚΑΝΟΝΙΣΜΟΣ (ΕΟΚ) αριθ. 2657/88 ΤΗΣ ΕΠΙΤΡΟΠΗΣ  της 25ης Αυγούστου 1988  για τέταρτη τροποποίηση του κανονισμού (ΕΟΚ) αριθ. 2707/86 για τις λεπτομέρειες εφαρμογής της περιγραφής και παρουσίασης των αφροδών οίνων και των αεριούχων αφροδών οίνων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 2253/88 (2), και ιδίως το άρθρο 72 παράγραφος 5,  Εκτιμώντας:  ότι ο κανονισμός (ΕΟΚ) αριθ. 2707/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 575/88 (4), ορίζει στο άρθρο 9 πρώτη παράγραφος στοιχείο β) ότι για μεταβατική περίοδο που λήγει στις 31 Αυγούστου 1988 μπορεί να χρησιμοποιηθεί μια άλλη ένδειξη «μέθοδος Καμπανίας» προκειμένου να περιγραφεί αυτή η μέθοδος παρασκευής· ότι στο άρθρο 9 δεύτερη παράγραφος ορίζεται ότι η Επιτροπή θα ορίσει πριν από τις 31 Αυγούστου 1988 έναν ή περισσότερους όρους για το σύνολο της Κοινότητας ο οποίος θα μπορεί να συνοδεύει, και αργότερα να αντικαταστήσει την ένδειξη «μέθοδος Καμπανίας»·  ότι, μετά από αίτημα ορισμένων κρατών μελών και προκειμένου να δοθεί στην Επιτροπή επαρκής χρόνος για να ορίσει αυτούς τους όρους σε συνεργασία με τα ενδιαφερόμενα κράτη μέλη, πρέπει να παραταθεί αυτή η προθεσμία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 9 πρώτη παράγραφος στοιχείο β) και στο άρθρο 9 δεύτερη παράγραφος του κανονισμού (ΕΟΚ) αριθ. 2707/86, η ημερομηνία «31 Αυγούστου 1988» αντικαθίσταται από την ημερομηνία «31 Δεκεμβρίου 1988».  Άρθρο 2  Ο παρών κανονισμός αρχίζει να ισχύει την 1η Σεπτεμβρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Αυγούστου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 198 της 26. 7. 1988, σ. 35.  (3) ΕΕ αριθ. L 246 της 30. 8. 1986, σ. 71.  (4) ΕΕ αριθ. L 56 της 1. 3. 1988, σ. 22.